गांडेय : शिविर में 55 का हुआ मोतियाबिंद ऑपरेशन
गाण्डेय | नारायणनर्सिंग होम महेशमुण्डा में शुक्रवार को निःशुल्क मोतियाबिंद जांच शिविर का आयोजन किया गया। जिसमें रांची से आए विशेषज्ञ की टीम ने गांडेय बेंगाबाद के एक सौ से ज्यादा मोतियाबिंद के मरीजों की निशुल्क जांच की तथा जांच के बाद 55 मरीजों का मोतियाबिंद का निःशुल्क आॅपरेशन किया गया। आॅपरेशन गांडेय के चिकित्सा प्रभारी सह नारायण नर्सिंग होम के संचालक डॉ प्रदीप बैठा की देखरेख में किया गया। श्री बैठा ने कहा कि नि:शुल्क मोतियाबिंद शिविर में अबतक ढाई सौ से ज्यादा लोगों का नि:शुल्क आॅपरेशन किया गया है। यह तीसरा शिविर था। उन्होंने लोगों से शिविर में आने की अपील की।
hin_Deva hin_Deva